钦定古今图书集成/理学汇编/经籍典/第155卷 > 文献通考 > 论欧诗解
## 钦定古今图书集成/理学汇编/经籍典/第155卷 > 文献通考 > 论欧诗解

晁氏曰：欧公解《诗》，毛、郑之说已善者，固为之不改，至
于质诸先圣则悖理，考于人情则不可行，然后易之，
故所得比诸儒最多。但平日不信符命，尝著书以《周
易》《河图》《洛书》为妖妄，今又以《生民》《元鸟》、之诗为怪说。
苏子瞻曰：“帝王之兴，其受命之符，卓然见于《诗》《书》者
多矣，《河图》《洛书》《元鸟》《生民》之诗，岂可谓诬也哉！恨学”
者推之太详，流入谶纬，而后之君子亦矫枉过正，举
从而废之，以为王莽、公孙述之流，缘此作乱。使汉不
失德，莽、述何自起而归罪三代受命之符？亦过矣。